

mentamálaráðið

|  |  |  |
| --- | --- | --- |
| **Rundskriv** | **Dgf.: 27. oktober 2016** |  |
| **Til****skúlar við gymnasialum miðnámsútbúgvingum**  | **Máltal:****16/00989** |  |
| **Heiti** **Rundskriv um fráveru hjá næmingum, sum umboða Føroyar í altjóða kappingum.** |

Vísandi til kunngerð nr. 5 frá 22. januar 2013 um lestrar- og skilhaldsreglur í gymnasialu miðnámsútbúgvingunum,skulu reglurnar áseta mannagongdir í sambandi við handfaring og viðgerð av næmingafráveru (§ 2, stk. 2).

Í hesum sambandi fer Mentamálaráðið at heita á stovnar, sum hava gymnasialar miðnámsútbúgvingar, um at gera reglur um fráveru hjá næmingum, sum umboða Føroyar í altjóða kappingum/tiltøkum innan ítrótt, list og mentan.

Mentamálaráðið áleggur stovnunum at halda fast við, at í hesum sambandi eru 10 skúladagar í einum skúlaári mest loyvda frávera, og, at fellur fráveran saman við próvtøkum, má serstøk avtala gerast við Próvstovuna um tað.

Øll onnur praktisk viðurskifti, (sum t.d. stóðu í gamla rundskrivinum) má stovnurin sjálvur taka avgerð um og sjálvur umsita.

Mint verður á, at lestrar- og skilhaldsreglur skulu standa á heimasíðu stovnsins. (§ 2, stk. 5)

Gamla rundskrivið frá 25. august 2009 verður samstundis sett úr gildi.

**Mentamálaráðið**

 Olaus Jespersen (sign.)

 *deildarstjóri*

 /

 Sámal í Skorini (sign.)

 *verkætlanarleiðari*